Lav et referat af nedenstående tekst:

Tekst:
-  Det er bare skønt! Det er helt vildt fantastisk. Rigtig lækkert. Sådan lyder det fra Aalborg Gardens formand Niels Lundbye-Christensen. Aalborg Garden er samlet fredag aften for at fejre sejren i konkurrencen ”Fantastiske Fællesskaber”, hvor Aalborg Garden altså løb med sejren foran ni andre nordjyske fællesskaber i den regionale del af konkurrencen. Aalborg Garden skal senere til Helsingør og dyste mod vindende fællesskaber fra landets andre regioner i kampen om at blive Danmarks mest fantastiske fællesskab. Ifølge Aalborg Garden er opskriften på succesen og det gode fællesskab klar. - Der er ikke forskel på, om du er dreng eller pige. Om du er 9 år eller 23 år. Om du spiller tromme eller fløjte eller tuba. Alle fungerer sammen, fordi vi har musikken til fælles, siger Anne Nielsen fra Aalborg Garden. Med titlen følger 50.000 kroner til Aalborg Garden. Hvis Aalborg Garden også vinder den landsdækkende finale kan foreningen se frem til yderligere 100.000 kroner i præmiesum. Hvad pengene skal bruges til, er der ikke tvivl om blandt garderne. - Det vil være instrumenter, for det er ikke billigt. Men der kan måske lige blive plads til et arrangement, så vi kan dyrke fællesskabet endnu mere, siger Anne Nielsen fra Aalborg Garden. Finanlen finder sted den 3. november i Helsingør. TV2 Nord sender live fra festlighederne. Aalborg Gardens præsentationsvideo fra konkurrencen

Referat:
Aalborg Garden fik fredag beskeden om, at foreningen er den regionale vinder af konkurrencen Fantastiske Fællesskaber.